Anni-Frid Lyngstad

**Anni-Frid «Frida» Lyngstad** (**Anni-Frid Synni Lyngstad** 15. november 1945 i Bjørkåsen, Ballangen i Norge) er en svensk popartist av norsk og tysk opprinnelse, kjent som et av de fire medlemmene av gruppen ABBA. Gjennom sitt ekteskap med en prins av fyrstehuset Reuss ble hun i 1992 offisielt kjent som **prinsesse Anni-Frid Reuss von Plauen**, med tiltaleformen Hennes Høyvelbårenhet. Hun er bosatt i Sveits.

## Liv
Lyngstad ble født utenfor ekteskap i Bjørkåsen utenfor tettstedet Ballangen, i Ballangen kommune sør for Narvik i Norge 15. november 1945 og fikk navnet Anni-Frid Synni Lyngstad. Hennes mor, 19-årige Synni Lyngstad (19. juni 1926–28. september 1947), var norsk og faren, Alfred Haase (født 1919), var en gift tysk sersjant. Da hun var to år gammel tok mormoren med seg barnebarnet til Sverige, fordi den lille familien fryktet overgrep fra den norske befolkningen. Synni Lyngstad oppholdt seg i Sør-Norge en tid, men ble gjenforent med sin mor og datter i Sverige. Hun døde imidlertid av nyresvikt, 21 år gammel, i 1947, og Anni-Frid vokste opp hos bestemoren i Eskilstuna i Sverige. Først 16 år gammel søkte hun om og fikk innvilget svensk statsborgerskap.

Lyngstad fikk sin første jobb som jazzsangerinne 13 år gammel, og startet etter hvert sitt eget band, *Anni-Frid Four*.

I 1967 vant Lyngstad en talentkonkurranse på TV, og lagde et album for EMI. Hun lagde en ny plate i 1971, produsert av Benny Andersson. Dette var utgangspunktet for ABBA. Hun giftet seg første gang i 1964. Fra dette ekteskapet har hun to barn. Hun giftet seg med ABBA-medlemmet Benny Andersson 6. oktober 1978; de ble skilt i 1981. I 1992 giftet hun seg med sin mangeårige kjæreste, Heinrich Ruzzo Reuss von Plauen, en tysk prins av det kjente fyrstehuset Reuss, og ble dermed prinsesse. De bodde dels i Sverige og dels i Sveits. Ektemannen var oppvokst i Sverige og hadde gått på samme kostskole som medlemmer av det svenske kongehuset, og  Lyngstad ble gjennom ekteskapet kjent med flere av de svenske kongelige. Ektemannen døde av kreft i 1999.

Etter at ABBA-epoken var over, gjorde hun solokarrière med plater som *Something's Going On* (1982), *Shine* (1984) og *Djupa Andetag* (1996). Den største hiten var singelen «I Know There's Something Going On» som toppet listene i Belgia, Frankrike og Sveits.

Lyngstad bor nå i Sveits og engasjerer seg hovedsakelig i veldedighet. Hun eier også et gods i Sør-Sverige.

## Diskografi

### Soloalbum

;Svenskspråklige album

* *[[Frida (album)|Frida]]* (1971)
* *[[Frida ensam]]* (1975)
* *[[Djupa andetag]]* (1996)

;Engelskspråklige album

* *[[Something's Going On]]* (1982)
* *[[Shine (Anni-Frid Lyngstad-album)|Shine]]* (1984)

;Samlingsalbum
* *[[Anni-Frid Lyngstad (album)|Anni-Frid Lyngstad]]* (1972)
* *[[På egen hand]]* (1991)
* *[[Tre kvart från nu]]* (1993)
* *[[Frida 1967-1972]]* (2xCD) (1997)
* *[[Frida &ndash; The Mixes]]* (1998)
* *[[Frida &ndash; Box Set]]* (4xCD 1xDVD) (2005)

;Singler
* «En ledig dag» (1967)
* «Din» (1967)
* «Simsalabim» (1968)
* «Mycket kär» (1968)
* «Härlig är vår jord» (1969)
* «Så synd du måste gå» (1969)
* «Peter Pan» (1969)
* «Där du går lämnar kärleken spår» (1970)
* «En liten sång om kärlek» (1971)
* «En kväll om sommarn» (1971) – (sammen med Lars Berghagen)
* «Min egen stad» (1971)
* «Vi är alla barn i början» (1972)
* «Man vill ju leva lite dessemellan» (1972)
* «Fernando» (1975, utgitt kun i Norge)
* «I Know There's Something Going On» (1982)
* «To Turn the Stone» (1983)
* «Here We'll Stay» (1983)
* «Belle» (1983) – (på fransk, sammen med Daniel Balavoine)
* «Time» (1983) – (sammen med B.A. Robertson)
* «Shine» (1984)
* «Come to Me (I Am Woman)» (1984)
* «Så länge vi har varann» (1987) – (sammen med Ratata)
* «Änglamark» (1992) ("Artister för Miljö")
* «Även en blomma» (1996)
* «Ögonen» (1996)
* «Alla mina bästa år» (1997) – (sammen med Marie Fredriksson)

## Referanser


## Eksterne lenker
* 
* 
*